ལན།གནའ་སྔ་མོ་འདྲ་ཡིན་ན་གཏམ་དཔེ་ལན་དཔེ་འཇོག་གི་ཐོག་ནས་སྐད་ཆ་བཤད་དུས་ཚིག་ཉུང་ལ་དོན་བསྡུས་པའི་དམིགས་བསལ་གྱི་ཁྱད་ཆོས་དེ་འདྲ་ཡོད་རེད།དེང་སང་ད་གཏམ་དཔེ་གཏམ་སྐྱོར་ཉམས་ནས་བཤད་མཁན་གྱིས་བཤད་མི་ཤེས།ཉན་མཁན་གྱིས་ཉན་མི་ཤེས་པ་ཆགས་འགྲོ་ཡི་འདུགའགུར་མོ་དང་གླུ་ཤག་འདྲ་ཡིན་ན་ཁ་མཚར་རྩེད་སྤྱད་དང་།དགའ་སྡུག་གི་སྐད་ཆ་ག་འདྲ་ཞིག་ཡིན་ན་དེའི་ཐོག་ནས་བཤད་ཀྱི་ཡོད་རེད།གནའ་སྔ་མོར་ཡི་གེ་ཤེས་མཁན་ཡིན་ན་འདྲ།མི་ཤེས་མཁན་ཡིན་ན་འདྲ།དེ་ཚོའི་རིགས་དེ་དར་སྲོལ་ཆེན་པོ་ཡོད་དུས་མང་ཆེ་བས་ཤེས་ཀྱི་རེད།ང་རང་འདྲ་པོ་ལ་ཆ་བཞག་ན་དེ་ཚོའི་རིགས་ལ་དོ་སྣང་ཡོད་མཁན་དང་དགའ་མཁན་ཞིག་ཡིན།མ་ཟད་ལས་སླ་པོ་ཤེས་མཁན་དང་ཤེས་པ་རྣམས་སེམས་ནས་དྲན་པ་བརྗེད་ཀྱི་མི་འདུགམ་གཞི་ང་ཡིད་འཇོག་ཆེན་པོ་ཡོད།དེ་ཚོ་ད་ལྟ་ང་རང་གིས་ཤེས་བསྡད་དུས་ང་རང་ལ་མཚོན་ན་དེ་ཚོའི་ཐོག་ནས་སྐད་ཆ་བཤད་རྒྱུ་བྱུང་ན་དམིགས་བསལ་གྱི་ཚོར་བ་ཡོང་གི་འདུགདེང་སང་ཕ་ཡུལ་གྱི་གཞོན་སྐྱེས་ཁ་ཤས་ཀྱིས་གླུ་ཤག་དང་འགུར་མོ་ལེན་གྱི་འདུག་སྟེ་སྔོན་མའི་དེ་བསྒྱུར་བཅོས་འདྲ་བཏང་།དེ་འདྲ་བྱེད་འོང་དུས་སྔོན་མའི་གོ་བ་དེ་ཚོ་ཏག་ཏག་མེད་པ་འདྲ་པོ་དང་།ཚོར་བ་དེ་ཙམ་སྤྲད་མ་ཐུབ་པ་འདྲ་པོ་སྣང་གི་འདུགདེ་ཡིན་དུས་ང་རང་གིས་ད་ལྟ་གསལ་པོ་གང་དྲན་པ་རྣམས་སྔ་མོ་འདི་འདྲ་ཞིག་ཡོད་ས་རེད་བསམ་བསམ་གྱི་ཕན་ཐོགས་ཡོང་ན་བསམ་ནས་དེབ་ཐོག་བཀོད་པ་ཡིན།སྔོན་མ་ནང་བཞིན་གླུ་ཤག་དང་འགུར་མོ་གཏོང་རེས་བྱེད་མཁན་མེད་དུས་ད་ལྟ་ང་རང་གཅིག་པུས་གླུ་ཤག་ལེན་རེས་བྱེད་རྒྱུ་ཡོད་མ་རེད།དེ་ཡིན་དུས་ཚང་མ་དྲན་རྒྱུ་ཏོག་ཙམ་ཁག་པོ་གདའ།ཕ་ཡུལ་གྱི་ས་ཆ་ནང་བཞིན་བྱ་བྱིའུ་དང་རྩ་རྩི་ཏོག་ཡོད་སའི་ས་ཆ་ཁ་མཐོ་སར་འགྲོ་དུས་མང་པོ་ཞིག་རང་བཞིན་ནས་དྲན་འོང་གི་གདའ།